Orbán: Egy centiméterre volt a Fidesz attól, hogy kilépjen a Néppártból

Aztán elszállt a pillanat.

Egy centiméterre volt a Fidesz attól, hogy kilépjen az Európai Néppártból (EPP) csütörtökön, mert a pártcsalád többsége "elárult bennünket" – mondta Orbán pénteken a Kossuth rádióban. miután az Európai Parlament (EP) előző napi strasbourgi ülésén – néppárti szavazatokkal is – elfogadták a jogállamiság magyarországi és lengyelországi helyzetéről szóló határozatot.

Orbán állítja, csak azért nem léptek ki csütörtökön, mert a franciák, a spanyolok és az olaszok egyértelműen a Fidesszel voltak és a néppárti vitában úgy foglaltak állást, hogy ki kell állni Magyarország mellett. Ugyanakkor Orbán arról is beszélt, hogy a helyzet így nem maradhat, ha nem áll ki az EPP Fidesz mellett, akkor "nekünk egy új európai, kereszténydemokrata jellegű mozgalmat kell indítani", és "lesznek hozzá szövetségeseink".